Държавен вестник, бр. 98, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  98
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА
за въздушен транспорт между правителството 
на Република България и правителството 
на Грузия
(Ратифицирана със закон, приет от 41-ото На­
родно събрание на 21 септември 2011 г. – ДВ, 
бр. 77 от 2011 г. В сила от 18 октомври 2011 г.)
Правителството на Република България 
и правителството на Грузия, оттук нататък 
наричани „договарящи страни“,
Явявайки се страни по Конвенцията за 
международно гражданско въздухоплаване, 
открита за подписване на седми декември 
1944 година в Чикаго,
Желаейки да развиват своите взаимоотно­
шения в областта на гражданското въздухо­
плаване и да сключат спогодба за въздушен 
транспорт с цел установяване на въздушни 
съобщения между и отвъд съответните им 
територии,
се споразумяха за следното:
Член 1
Определения
1. За целите на тази спогодба, освен ако 
контекстът изисква друго:
a) терминът „конвенцията“ означава Кон­
венцията за международно гражданско въз­
духоплаване, открита за подписване на седми 
декември 1944 година в Чикаго, и обхваща 
всяко приложение, прието съгласно член 90 от 
същата конвенция, както и всяко изменение 
на приложенията или конвенцията съгласно 
членове 90 и 94 от същата, доколкото тези 
приложения и изменения са влезли в сила 
и за двете договарящи страни;
б) термините „територия“, „въздушна 
линия“, „международна въздушна линия“, 
„въздушен превозвач“ и „кацане с нетърговски 
цели“ имат значението, съответно определено 
за тях в членове 2 и 96 от конвенцията;
в) терминът „въздухоплавателни власти“ 
означава: за Република България – минис­
търът на транспорта, информационните тех­
нологии и съобщенията – Главна дирекция 
„Гражданска въздухоплавателна админи­
страция“, съобразно техните функции, а за 
Грузия – Министерството на икономиката 
и устойчивото развитие и/или Обединената 
транспортна администрация, или и в двата 
случая – всяко лице или орган, упълномощен 
да изпълнява функции, които са отговорност 
на тези власти;
г) терминът „назначен въздушен превозвач“ 
означава всеки въздушен превозвач, който 
е назначен и упълномощен в съответствие с 
член 3 от тази спогодба;
д) за въздушни превозвачи, назначени от 
Република България, терминът „въздушен 
превозвач“ означава въздушен превозвач 
с валиден оперативен лиценз, предоста­
вен от компетентен лицензиращ орган на 
държава – членка на Европейския съюз, в 
съответствие със законодателството на Ев­
ропейския съюз;
е) терминът „капацитет“ означава броят 
на честотите, които се предлагат на масовия 
потребител по редовна въздушна линия за 
определен период от време; 
ж) терминът „въздухоплавателна тарифа“ 
означава цените, които пътниците заплащат 
на въздушните превозвачи или на техните 
представители или на други продаващи би­
лети лица за превоза на тези пътници по 
въздушни линии, както и условията, при 
които се прилагат тези цени, включително 
възнаграждението и условията, предлагани 
за посредничество и други спомагателни 
услуги, но невключващи заплащането или 
условията за превоз на поща;
з) терминът „въздухоплавателна такса“ оз­
начава цените, изразени в евро или в местна 
валута, които се заплащат за превоза на това­
ри, както и условията, при които се прилагат 
тези цени, включително възнаграждението 
и условията, предлагани за посредничество 
и други спомагателни услуги;
и) терминът „потребителска такса“ означа­
ва такса, удържана на въздушните превозвачи 
от компетентните власти или удържана с 
разрешението на компетентните власти, за 
използването на летищна собственост или съо­
ръжения, или аеронавигационни съоръжения, 
или съоръжения или услуги за авиационна 
сигурност, включително свързаните с това 
услуги и съоръжения, за въздухоплавателни 
средства, техните екипажи, пътници и товари;
к) терминът „държава – членка на Евро­
пейския съюз“ означава държава, която е 
договаряща страна по Договора за създаване 
на Европейския съюз;
л) позоваването в тази спогодба на граж­
дани на Република България следва да се 
разбира като позоваване на граждани на 
държави – членки на Европейския съюз;
м) терминът „тази спогодба“ включва тази 
спогодба, приложенията към нея и всички 
промени към тях.